《貂裘换酒 别意》
清代·吴重憙

泪溅离筵酒。正西风萧萧易水，量愁计斗。敢向身躯悲肮脏，甘作风尘下走。

不如意事多八九。世态烟雪多变幻，看白衣转眼成苍狗。

休眷恋，莫回首。

燕台几辈同心友。问当年归吴张翰，会心远否。惟有莼羹鲈脍美，对著秋风厮守。

休浪说匣中龙吼。莫把难平悲缺陷，论补天，谁是娲皇手。

师旷达，漆园叟。

作者简介：吴重憙，字仲怿，山东海丰人。同治壬戌举人，官至河南巡抚。有《石莲闇集》。